Gareth Bale

Gareth Frank Bale (sündinud 16. juulil 1989 Cardiffis) on Walesi jalgpallur, kes mängib äärepoolkaitsjana Major League Socceri klubis Los Angeles FC ja Walesi jalgpallikoondises.

Bale on valitud kuuel korral (aastatel 2011, 2012, 2014, 2015 ja 2016) Walesi aasta jalgpalluriks.

Klubikarjäär
pisi|Gareth Bale 2010. aastal
Gareth Bale alustas elukutselise jalgpalluri karjääri Inglismaa jalgpalli esiliigas jalgpalliklubis Southampton 2005. aastal. 

Kaks aastat hiljem ostis Bale'i Inglismaa Premier League'i klubi Tottenham Hotspur 5 miljoni naela eest (lõplik summa sõltus jalgpalluri esinemisest).

2013. aastal valiti ta Tottenham Hotspuri ja Premier League'i hooaja parimaks mängijaks. Hooaegadel 2010–2011, 2011–2012 ja 2012–2013 valiti ta Premier League'i hooaja sümboolsesse koosseisu.

Gareth Bale siirdus 100 miljoni euro eest Hispaania kõrgliiga klubisse Madridi Real 1. septembril 2013. Esimesel hooajal võitis Bale koos Realiga Copa del Rey ja UEFA Meistrite Liiga, lüües värava mõlema turniiri finaalis.

UEFA Meistrite Liiga 2017–2018 finaalis Liverpooli vastu lõi ta kaks väravat ning tuli Madridi Realiga neljandat korda Meistrite Liiga võitjaks.

Hooajal 2020/21 oli ta Madridi Realist laenul taas Tottenham Hotspuris.

2022. aasta juunis teatas Los Angeles FC, et on sõlminud Bale'iga 12 kuu pikkuse lepingu. 

 Koondisekarjäär 
Debüüdi Walesi rahvuskoondises tegi ta 27. mail 2006 sõprusmängus Trinidadi ja Tobago vastu. Ta sai 16 aasta ja 315 päeva vanuselt Walesi kõigi aegade noorimaks debütandiks."Wales 2-1 Trinidad & Tobago". BBC Sport. 27.5.2006. Vaadatud 26.4.2017 Tema rekordi ületas 2013. aastal Harry Wilson."Belgium 1-1 Wales". BBC Sport. 15.10.2013. Vaadatud 26.4.2017

Esimese värava lõi ta 7. oktoobril 2006 EM-i valikmängus Slovakkia vastu karistuslöögist."Wales 1–5 Slovakia". BBC Sport. 7.10.2006. Vaadatud 26.4.2017

2016. aasta Euroopa meistrivõistluste valikturniiril lõi ta seitse väravat ja aitas Walesi koondise esimest korda Euroopa meistrivõistluste finaalturniirile.

Prantsusmaal toimunud Euroopa meistrivõistluste esimeses alagrupimängus 11. juunil Slovakkiaga lõi värava ja aitas Walesi 2:1 võidule."Kanu Believe It? Wales & Bale make history after 58 years of pain". Goal. 11.6.2016. Vaadatud 26.4.2017 Teises alagrupimängus 16. juunil Inglismaaga viis ta Walesi esimesel poolajal karistuslöögist juhtima, kuid Wales kaotas lõpus 1:2. Viimases alagrupimängus 20. juunil alistas Wales Venemaa 3:0, Bale lõi viimase värava."Gareth Bale clocks on and clicks into gear to lead Wales' charge against Russia". The Guardian. 20.6.2016. Vaadatud 26.4.2017 Wales jõudis lõpuks poolfinaali, kus kaotati hilisemale meistrile Portugalile 0:2."Euro 2016: Gareth Bale & Joe Allen react to Wales's semi-final defeat". BBC. 6.7.2016. Vaadatud 26.4.2017

 Saavutused 
Klubid
Madridi Real
La Liga: 2016–17, 2019–20, 2021–22
Hispaania superkarikas: 2017
Copa del Rey: 2013–14
UEFA Meistrite Liiga: 2013–14, 2015–16, 2016–17, 2017–18, 2021–22
Euroopa superkarikas: 2014, 2017
Jalgpalliklubide maailmameistrivõistlused: 2014, 2016, 2017, 2018

 Viited 

 Välislingid 

 Profiil Madridi Reali kodulehel

Kategooria:Walesi jalgpallurid
Kategooria:Southampton FC mängijad
Kategooria:Tottenham Hotspur FC mängijad
Kategooria:Real Madrid CF mängijad
Kategooria:Premier League'i mängijad
Kategooria:The Championshipi mängijad
Kategooria:La Liga mängijad
Kategooria:Sündinud 1989